text: ащысай, жайық алабындағы өзен, өлеңті өзенінің оң саласы. батыс қазақстан облысы сырым ауданы жерімен ағады. ұзындығы 59 км, су жиналатын алабы 1510 км². арнасы кең, жағасы жайпақ, ағысы баяу. жауын, қар, жер асты суларымен толығады. ұзындығы 10 км-ден аспайтын 17 саласы бар. қарашаның аяғында суы қатып, сәуірдің басында мұзы ериді. көктемде тасыған су шабындықтарды көлдетіп суғаруға, ал тоспалар мен қарасулар жазда жайылымдарды суландыруға пайдаланылады.